

**"Қазақстан Республикасы Президентінің 1998 жылғы 30 маусымдағы № 3985 Жарлығына өзгерістер мен толықтырулар енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2011 жылғы 12 қаңтардағы № 3 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      «Қазақстан Республикасы Президентінің 1998 жылғы 30 маусымдағы № 3985 Жарлығына өзгерістер мен толықтырулар енгізу туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

      *Қазақстан Республикасының*

*Премьер-Министрі                           К. Мәсімов*

 **Қазақстан Республикасы Президентінің Жарлығы Қазақстан Республикасы Президентінің 1998 жылғы 30 маусымдағы**
**№ 3985 Жарлығына өзгерістер мен толықтырулар енгізу туралы**

      **ҚАУЛЫ ЕТЕМІН:**

      1. «Қазақстан Республикасы Президентінің жанында Шетелдік инвесторлар кеңесін құру туралы» Қазақстан Республикасы Президентінің 1998 жылғы 30 маусымдағы № 3985 Жарлығына (Қазақстан Республикасының ПҮАЖ-ы, 1998 ж., № 18, 156-құжат; 2000 ж., № 17, 168-құжат; 2003 ж., № 45, 486-құжат; 2007 ж., № 14, 160-құжат;) мынадай өзгерістер мен толықтырулар енгізілсін:

      жоғарыда аталған Жарлықпен бекітілген Қазақстан Республикасы Президентінің жанындағы Шетелдік инвесторлар кеңесі туралы ережеде:

      21-тармақ «құрамы бойынша» деген сөздерден кейін «, сондай-ақ Кеңестің жанындағы байқаушылардың (бұдан әрі - байқаушылар) құрамы бойынша» деген сөздермен толықтырылсын;

      мынадай мазмұндағы 7-1-тараумен толықтырылсын:

      «7-1. Кеңес жанындағы байқаушылар

      22-2. Байқаушылардың құрамы Кеңестің мүшелігіне қабылдау үшін өтінім берген, деңгейі басшылардан немесе олардың орынбасарларынан төмен болмайтын үміткерлер қатарынан қалыптастырылады және Кеңестің пленарлық отырысында бекітіледі. Байқаушылар Кеңестің мүшелері болып табылмайды.

      22-3. Байқаушы мәртебесі Комиссияның ұсынымдары бойынша осы Ереженің 13, 14-тармақтарында көрсетілген талаптарға сәйкес келмеген жағдайда беріледі.

      22-4. Байқаушылардың Кеңестің пленарлық отырысына қатысуға және Кеңес отырысының тақырыбы бойынша ұсыныстар беру құқығы бар.

      22-5. Байқаушы мәртебесі берілгеннен кейін бір жыл өткен соң, байқаушы жұмыс топтарының, Кеңестің пленарлық және аралық отырыстарының қызметі шеңберінде атқарылған жұмыс туралы есеп, сондай-ақ Кеңестің мүшелігіне қабылдау үшін жаңартылған өтінімді Комиссияның қарауына береді.»;

      28-тармақтың бірінші бөлігіндегі «мерзімдерде жылына кемінде екі рет» деген сөздер «мерзімге және тақырыпқа сәйкес жылына кемінде бір рет» деген сөздермен ауыстырылсын;

      31 -тармақ мынадай редакцияда жазылсын:

      «31. Кеңестің пленарлық және аралық отырыстарының қорытындылары бойынша қабылданған шешімдер хаттамамен ресімделеді.

      Кеңестің пленарлық отырысы хаттамасының жобасын екі апта мерзімде ұсыныстар енгізу үшін Кеңестің шетелдік мүшелері, сондай-ақ айқындалған тақырыпқа сәйкес Кеңестің пленарлық отырысының мазмұндық бөлігіне жауапты Қазақстан Республикасының мүдделі мемлекеттік органдары қарайды.».

      2. Осы Жарлық қол қойылған күнінен бастап қолданысқа енгізіледі.

      *Қазақстан Республикасының*

*Президенті                                 Н. Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК